L 232/42
HU
Az Európai Unió Hivatalos Lapja
2022.9.7.
Bizottság elé utalhatja az ügyet.
Ha a Társulási Bizottság az ügy elé utalásától számított 90 napon belül elmulaszt határozatot hozni az ilyen súlyos károkozás vagy annak fenyegetése vagy a súlyos zavarok megszüntetéséről, vagy ha nem született más kielégítő megoldás, e függelék alkalmazását fel kell függeszteni az említett termék vonatkozásában mindaddig, amíg a Társulási Bizottság határozatot nem fogad el, amelyben kijelenti, hogy azok megszűntek, vagy amíg a Felek kielégítő megoldást nem találtak, és arról a Társulási Bizottságot nem értesítették.
G. Hatálybalépés és alkalmazás 12.
Ezt a függeléket a Társulási Tanács azon határozata alkalmazásának időpontjától kell alkalmazni, amelyhez azt csatolták, és azt 2030. december 31-ig kell alkalmazni.
2. cikk A termékek, valamint az elvégzendő megmunkálások és feldolgozások listája Az e függelék hatálya alá tartozó termékek jegyzéke, valamint a PEM-egyezmény I. függelékének II. mellékletében felsoroltak alternatívájaként alkalmazható megmunkálási és feldolgozási szabályok alább kerülnek meghatározásra.
A PEM-egyezmény I. függelékének II. melléklete, amely tartalmazza a PEM-egyezmény I. függelékének II. mellékletében foglalt listához fűzött bevezető megjegyzéseket, értelemszerűen alkalmazandó az alábbi listára is, a következő módosítások mellett: Az 5.2. megjegyzés második albekezdése a következő alapanyagokkal egészül ki: „—
üvegszálak;
—
fémszálak.”;
A 7.3. megjegyzés helyébe a következő szöveg lép: „Az ex 2707 és a 2713 vámtarifaszám alkalmazásában egyszerű műveletek, így például a tisztítás, a dekantálás, a sótalanítás, a vízelválasztás, a szűrés, a színezés, a jelölés, a kéntartalom-beállítás különböző kéntartalmú termékek keverése révén, vagy e műveletek bármely kombinációja vagy hasonló műveletek nem biztosítják a származó státust.”;